**Előterjesztés**

**a képviselő-testület 2021. augusztus 10-i rendkívüli ülésére**

Tárgy: Bezenye helyi építési szabályzatáról szóló rendelet-tervezet  
Előterjesztő: Márkus Erika polgármester

Bezenye Községi Önkormányzat hatályos településrendezési tervét 2000-2001 évek folyamán készíttette el. (A településszerkezeti tervet a többszöri módosítások után egységes szerkezetbe a 98/2012. (XI.29.) számú önkormányzati határozattal fogadta el, a szabályozási tervet a 8/2001.(V.3.) számú önkormányzati rendelettel hagyták jóvá, melyet többször módosítottak, de egységes szerkezetbe nem foglaltak.)

Az eltelt közel másfél évtized alatt jelentős változások következtek be a település társadalmi, gazdasági és környezeti helyzetében, amely tényezők szükségessé tették a rendezési terv felülvizsgálatát.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.08.) Korm. rendelet átmeneti időszakra vonatkozó rendeletei alapján a jelenleg hatályos tervek 2018. december 31-ig használhatók.

A település fejlesztési idősávja és a jogszabályi „kényszer” miatt tehát Bezenye Községi Önkormányzat Képviselő-testülete a **224/2016. (X. 27.) számú** határozatával **új rendezési terv elkészítéséről és annak megalapozását szolgáló új településfejlesztési koncepció készítéséről döntöt**t. **2017 évben az új településfejlesztési koncepció** elkészítésére is sor került.

A településfejlesztési koncepcióhoz **2017 évben** elkészült a 314/2012. (XI.08.) Korm. rendelet előírásainak és tartalmi követelményeinek megfelelő **megalapozó vizsgálat** is.

A településfejlesztési koncepció és településrendezési eszközök megalapozására és azok alátámasztásaként **2018 évben** a településre **örökségvédelmi hatástanulmány készült** a 39/2015. (III. 11.) Korm. rendelet előírásai alapján, annak 12. mellékletében meghatározott tartalommal.

A településkép védelméről szóló 2016. évi LXXIV. tv. rendelkezéseinek megfelelően **2017-2018 év folyamán** elkészült **Bezenye Településképi Arculati Kézikönyve**, valamint a képviselő-testület megalkotta a Bezenye **településképi rendeletét**.

Szintén a koncepció megalapozására 2019 évben az egyes tervek, ill. programok környezeti vizsgálatáról szóló 2/2005. (I.11.) Korm. rendelet szerinti külön **környezeti vizsgálat és értékelés** is elkészült a településre.

## EGYEZTETÉSI ELJÁRÁS FOLYAMATA

A 314/2012. (XI. 8.) Korm. rendelet 33. § (1) bekezdése értelmében **a településszerkezeti terv és a helyi építési szabályzat egyeztetése, párhuzamosan egy eljárásban történhet, a teljes eljárásra vonatkozó előírások alapján.**

A 314/2012. (XI. 8.) Korm. rendelet 37.§ (2) bekezdésében foglaltaknak megfelelően a településrendezési eszközök készítéséhez **2018. novemberében a Polgármester kezdeményezte az előzetes véleményezési szakasz lefolytatását.**

Az **előzetes véleményezési szakasz** kapcsán beérkezett vélemények a településrendezési eszközök készítésénél részben beépítésre kerültek jelen dokumentációba.

Az államigazgatási egyeztetési eljárással párhuzamosan folyt az előzetes véleményeztetés a partnerségi egyeztetés szerinti érintettekkel (lakosság, civil és érdekképviseleti szervek, valamint gazdálkodó szervezetek, stb.), a Győr- Moson-Sopron Megyei Önkormányzattal és a szomszédos önkormányzatokkal. A településfejlesztéssel és településrendezéssel, az arculati kézikönyvvel és a településképi rendelettel összefüggő **partnerségi egyeztetés szabályairól** a képviselő-testület a **6/2017. (VI.20.) önkormányzati rendeletével** döntött.

Az előzetes véleményezési ( tájékoztatási szakasz) eljárás **2018. novemberében** lezajlott.

A véleményezési dokumentáció **2019. augusztusában** készült el, de a véleményezési eljárás nem indult meg. Ezt részben az előzetes tájékoztatás keretében beérkezett vélemények, részben a közeli önkormányzati választások indokolták.

A választások után hivatalba lépő új képviselő-testület ismételten megtárgyalta az előzetes tájékoztatási szakaszban beérkezett nyilatkozatokat, partnerségi illetve lakossági javaslatokat, véleményeket. Időközben a község jövőjét lényegesen befolyásoló beruházás előkészítése is megindult (Fakt Hungaria Kft. – üvegház projekt). Mindezek indokolták a véleményezési tervdokumentáció átdolgozását.

Az **átdolgozott véleményezési dokumentáció** **2020. júliusában** készült el és augusztus hónapban a véleményezési eljárás lefolytatásra került.

A beérkezett szakhatósági vélemények és a partnerségi egyeztetés keretében beérkezett vélemények, javaslatok figyelembevételével a 44/2020. (XII.11.) számú településfejlesztési döntés alapján **2021.** **márciusában** elkészült a **Végső szakmai véleményezési dokumentáció**. A dokumentáció végleges formájában, **többszöri adategyeztetés után 2021. júliusában** az Állami Főépítész által befogadásra került.

A Győr-Moson-Sopron Megyei Kormányhivatal Állami Főépítészi Irodája - mivel „véleményeltérés, illetve tisztázandó kérdés a tárgyi településrendezési terv módosítása kapcsán nem maradt fenn” -

a **GY/15/102-17/2021.** számú záró szakmai véleményében a **„Településrendezési eszközök tárgyi módosításának képviselőtestület elé terjesztése ellen kifogást nem emel” -t.**

A TH-18-02-21 munkaszámú módosítást az állami főépítész záró szakmai véleménye alapján elfogadásra javasolom a rendelet-tervezet szerint.

Bezenye, 2021. július 29.

Márkus Erika s.k.

polgármester