ELŐTERJESZTÉS

a képviselő-testület 2021. augusztus 10-i rendkívüli ülésére

Tárgy: Falunap megrendezése Papréten

Előterjesztő: Schmatovichné Radits Klaudia közművelődési szakember

Tisztelt Képviselő-testület!

Az idei évben is szeretnénk Falunapot szervezni a papréti településrészen augusztus 20. napján.

A szervezési munkálatok már elkezdődtek, előzetes árajánlatok bekérése megtörtént.

Helyszín: a római katolikus templom, ahol búcsú ünnepével egybekötött kenyérszentelőt tartunk.

Ezt követően Papréten, az Árpád utca 13. szám előtti közterületen falunapi vigaszság venné kezdetét, sport, kulturális és zenei elemekkel, utcabállal.

Az esemény bejelentéséről és a közegészségügyi rendszabályok betartásáról maradéktalanul gondoskodunk.

A falunap megrendezésének költségei az előzetes kalkulációk, ajánlatok alapján 400.000 forint.

Kérem a T. Képviselő-testületet, hogy a falunap megrendezését fenti összeggel támogatni szíveskedjék.

Bezenye, 2021. 07. 30.

Schmatovichné Radits Klaudia s.k.

közművelődési szakember

**Határozati javaslat:**

Bezenye Községi Önkormányzat Képviselő-testülete támogatja a papréti falunap megszervezését 2021. augusztus 20. napján

A falunapi programokra 400.000.- Ft-ot biztosít az Önkormányzat 2021. évi költségvetéséből.

Felelős: Schmatovichné Radits Klaudia közművelődési szakember

Határidő: 2021. augusztus 20.