ELŐTERJESZTÉS

a képviselő-testület 2021. augusztus 10-i rendkívüli ülésére

Tárgy: Petőfi utca I. ütem útfelújítása

Előterjesztő: Márkus Erika polgármester

Tisztelt Képviselő-testület!

Mint ismeretes Önök előtt, Bezenye Községi Önkormányzat az önkormányzati feladatellátást szolgáló fejlesztések támogatására kiírt pályázaton nyert.

A pályázati cél: Bezenye, Petőfi Sándor utca I. ütem  
 Ady Endre utca – Tanácsház utca közötti szakasz (hrsz.: 567.) útburkolat

útfelújítása

A pályázati összeg: 31.081.671.- Ft

A vállalt önerő összege: 11.081.671.- Ft.

A Petőfi u. I. ütem útfelújítása tárgyú építési beruházás építési, műszaki ellenőri feladatainak ellátására, az ajánlatkérés lefolytatására és a támogatás elszámolás ügyintézésére árajánlat kérést folytattunk, melynek eredményeként a legalacsonyabb ajánlatot tevő PROJEKT-TENDER Közbeszerzési és Építőmérnöki Tanácsadó Betéti Társaságot bíztuk meg a feladatellátással.

A megbízott elkészítette az útfelújítás kivitelezési munkái tárgyában az árajánlat kéréseket és az alábbi cégektől kért ajánlatot:

1. Arvia Építő Kft. Győr, Bartók B. u. 8.
2. Lang-Szolg. Kft. Győrújbarát, István u. 213
3. Strabag Általános Építő Kft., Budapest, Gábor Dénes u. 2.
4. Kovács Kft. Rajka, Kiss J. u. hrsz. 597/9.

Az ajánlatok beérkezésének határideje: 2021. augusztus 10. de. 11 óra

A beérkezett árajánlatokról a testületi ülésen adunk tájékoztatást. A hatályos beszerzési szabályzat alapján a kivitelezési munkára beérkezett ajánlatok közül – az összeg nagyságrendjére tekintettel - a Képviselő-testületnek kell döntést hoznia a kivitelező kiválasztásáról.

Bezenye, 2021. augusztus 5.

Márkus Erika s.k.

polgármester