ELŐTERJESZTÉS

a képviselő-testület 2021. augusztus 10 -i rendkívüli ülésére

Tárgy: Tájékoztató a polgármester 2020. évi szabadság igénybevételéről és a 2021. évi szabadságolási ütemterv jóváhagyása

Tisztelt Képviselő-testület!

A közszolgálati tisztviselőkről szóló 2011. évi CXCIX. törvény 225/C.§ (1) bekezdése alapján a főállású polgármester évi huszonöt munkanap alapszabadságra és tizennégy munkanap pótszabadságra jogosult.

Hivatkozott jogszabályhely szerint:

„(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett bejelentést követően veheti igénybe.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”

2019. évre időarányosan 9 nap szabadságra jogosult a polgármester, melyből 2019-ben szabadság igénybevételére nem került sor.

2020. évre összesen 39 nap szabadság illette meg a polgármestert és az előző évről áthozott 9 nap, összesen 48 nap. 2020. évben a polgármester az alábbiak szerint volt szabadságon:

|  |  |  |
| --- | --- | --- |
| Időszak – 2020. év (hó) | Tervezett szabadság | Igénybe vett szab. |
| I. | - | - |
| II. | 5 | 4 |
| III. | 4 | - |
| IV. | 5 | 2 |
| V. | 5 | - |
| VI. | 5 | 2 |
| VII. | 5 | 2 |
| VIII. | 10 | 2 |
| IX. | - | - |
| X. | 5 | 5 |
| XI. | - | 8 |
| XII. | 4 | 2 |
| Összesen | 48 nap | 27 nap |

2020. évben a polgármester 27 nap szabadságot vett igénybe, az igénybe nem vett szabadság 21 nap.

2021. évre vonatkozó szabadságolási ütemterv a határozati javaslat mellékletét képezi.

Kérem a Tisztelt Képviselő-testületet a határozati javaslat elfogadására!

Bezenye, 2021. július 27.

Dr. Gáli Péter s.k.

jegyző

**Határozati javaslat:**

……./2021. (VIII. 3.) határozat

Bezenye Községi Önkormányzat Képviselő-testülete elfogadja Bezenye Község Polgármesterének 2020. évi szabadság igénybevételéről szóló tájékoztatóját.

……./2021. (VIII.3.) határozat

Bezenye Községi Önkormányzat Képviselő-testülete Bezenye Község Polgármesterének 2021. évi szabadságolási ütemtervét a határozat 1. melléklete szerint hagyja jóvá.

1. melléklet a …/2021. (VIII. ) határozathoz

Bezenye Község Polgármesterének

a …/2021. (VIII…..) határozattal jóváhagyott

2021. évi szabadságolási ütemterve

|  |  |
| --- | --- |
| Időszak – 2021. év (hó) | Tervezett szabadság |
| I. | 4 |
| II. | 1 |
| III. | 4 |
| IV. | 2 |
| V. | 1 |
| VI. | - |
| VII. | - |
| VIII. | 10 |
| IX. | 10 |
| X. | 10 |
| XI. | 10 |
| XII. | 8 |
| Összesen | 60 nap |