**ELŐTERJESZTÉS**

**a képviselő-testület 2021. augusztus 10-i rendkívüli ülésére**

**Tárgy: A települési önkormányzatok szociális célú tüzelőanyag vásárláshoz kapcsolódó támogatás igénylése**

**Előterjesztő: Márkus Erika polgármester**

**Tisztelt Képviselő-testület!**

A Belügyminisztérium 2021. évre is kiírta a települési önkormányzatok szociális célú tüzelőanyag vásárláshoz kapcsolódó támogatás igénylésére vonatkozó pályázatot. A szociális célú tüzelőanyag kedvezményes beszerzésére annyit jelent, hogy az önkormányzat a jogszabályi feltételeknek megfelelő tüzelőre pályázik, majd ezt – a helyi rendeletben foglaltak szerint – a feltételeknek megfelelő lakosok között oszthat szét.

A pályázat megjelent az alábbi feltételekkel:

* pályázatot nyújthat be minden 5000 fő lakosságszámot meg nem haladó települési önkormányzat
* az önkormányzat **egy fajta tüzelőanyag** megvásárlásához igényelhet támogatást
* keménylombos tűzifa igénylés esetén az önkormányzat legfeljebb 2 m3/ellátott tűzifa, barnakőszén esetén 6 q/ mennyiséget igényelhet
* a támogatást az a település igényelheti, amelyik a szociális rászorultság és a 2021. évi igénylés részletes feltételeit – legkésőbb a tüzelőanyag megvásárlását követő 10. napon hatályba lépő – rendeletben szabályozza.
* a támogatás vissza nem térítendő költségvetési támogatás.
* a pályázatot az ebr42 önkormányzati információs rendszeren keresztül kell benyújtani.

Bezenye Községi Önkormányzat a helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerint  **186 q barna kőszénre nyújthat be pályázatot. A támogatás mértéke szén esetében 3.000 Ft/q+áfa.**

**A pályázat benyújtása esetén a vállalt önrész 500 Ft/q+áfa.**

A pályázatokat az önkormányzat **2021. augusztus 31-ig** nyújthatja be elektronikusan.

Mindezekre tekintettel kérem a Tisztelt Képviselő-testületet a határozati javaslat elfogadására.

**Határozati javaslat**

**…/2021.(VIII.3.) határozat**

1. Bezenye Községi Önkormányzat Képviselő-testülete úgy határoz, hogy szociális célú tüzelőanyag vásárlásához kapcsolódó kiegészítő támogatást igénybe kívánja venni, az ehhez szükséges 118.110.- Ft önrész megfizetését 186 q barna kőszén ellentételezéseként biztosítja.

Vállalja továbbá a támogatásban részesítettek számára a kiszállítás költségét.

A Képviselő-testület vállalja, hogy a támogatásban részesülőktől ellenszolgáltatást nem kér.

A Képviselő-testület megbízza a polgármestert, hogy a pályázat benyújtásával kapcsolatos intézkedéseket tegye meg.

Felelős: Márkus Erika polgármester

Határidő: 2021. augusztus 31.

1. A Képviselő-testület felkéri a jegyzőt, hogy a szociális rászorultság és a 2021. évi igénylés részletes feltételeit szabályozó önkormányzati rendeletet készítse elő és azt terjessze jóváhagyásra a képviselő-testület elé.   
     
   Felelős: dr. Gáli Péter jegyző

Határidő: legkésőbb 2021. október 31.

Bezenye, 2021. július 26.

Márkus Erika s.k.

polgármester